**«Η Θεσσαλονίκη στον 20ό αιώνα. Μεταμορφώσεις μιας πόλης μέσα από λέξεις και εικόνες»**

Με αφορμή τον εορτασμό της Διεθνούς Ημέρας Μουσείων, η Διεύθυνση Δευτεροβάθμιας Εκπαίδευσης Δυτικής Θεσσαλονίκης - Τμήμα Πολιτιστικών Θεμάτων σε συνεργασία με το ΠΙΟΠ (Πολιτιστικό Ίδρυμα Ομίλου Πειραιώς) συνδιοργανώνουν εσπερίδα, με θέμα «***Η Θεσσαλονίκη στον 20ό αιώνα. Μεταμορφώσεις μιας πόλης μέσα από λέξεις και εικόνες»***. Μέσα από την καλλιτεχνική διαδρομή της πόλης, αλλά και τις αφηγήσεις γνωστών ή άγνωστων ιστοριών που ζωντανεύουν μνήμες και συμβάλλουν στη συγκρότηση της εικόνας της, αναδεικνύεται η ιδιαίτερη ταυτότητα της Θεσσαλονίκης κατά τον 20ό αιώνα. Πρωτότυπη σύλληψη: Ξανθίππη Βασιλειάδου, υπεύθυνη Τμήματος Πολιτιστικών Θεμάτων της Δευτεροβάθμιας Εκπαίδευσης Δυτικής Θεσσαλονίκης.

 Η εκδήλωση θα πραγματοποιηθεί στο Συνεδριακό Κέντρο Τράπεζας Πειραιώς

( Κατούνη 12-14, Θεσσαλονίκη), την **Πέμπτη 18 Μαΐου** (ώρες **18:00-21:30**)

 *Για κρατήσεις θέσεων μπορείτε να επικοινωνήσετε με τη κ. Ναντίνα Κυριαζή, στο τηλέφωνο 2310385662 (καθημερινά, έως την Πέμπτη 18/5 και ώρα 15:00 e-mail:* *KyriaziK@piraeusbank.gr**).*